Republika Hrvatska, Središnji državni ured za šport, Savska cesta 28/1, 10000 Zagreb, OIB: 28332947617, kojeg zastupa Janica Kostelić, državna tajnica (u daljnjem tekstu: Središnji državni ured)

i

-naziv i adresa organizacije, mjesto, OIB-, kojeg zastupa -ime i prezime-, -osoba ovlaštena za zastupanje- (u daljnjem tekstu: korisnik) zaključuju -datum- 2018. godine

 **U G O V O R**

**o sufinanciranju organizacije športske manifestacije iz sredstava Državnoga proračuna za 2018. godinu**

**Članak 1.**

Na temelju provedenog Javnog poziva za sufinanciranje organizacije velikih športskih manifestacija za 2018. godinu (u daljnjem tekstu: Javni poziv) od -datum- 2018. godine (Klasa: -broj-, Ur. broj: -broj-) i Odluke o raspodjeli financijskih sredstava za sufinanciranje velikih športskih manifestacija u 2018. godini od -datum- 2018. godine (Klasa: -broj-, Ur. broj: -broj-), Središnji državni ured će isplatiti korisniku na teret sredstava osiguranih u Državnome proračunu za 2018. godinu, Razdjel 036 – Središnji državni ured za šport, Glava 03605 – Središnji državni ured za šport, Program 3920 - Razvoj športa, Aktivnost – A916017 Velike športske manifestacije, konto - 3811 tekuće donacije u novcu, financijska sredstva u iznosu od -iznos- kuna (slovima: -iznos-) za sufinanciranje „-naziv športske manifestacije-“.

**Članak 2.**

Sredstva iz članka 1. ovog ugovora bit će isplaćena na žiro račun korisnika broj: HR -broj- otvoren kod -naziv banke- jednokratno, u skladu s raspoloživim sredstvima iz Državnoga proračuna Republike Hrvatske za 2018. godinu.

**Članak 3.**

Sredstva iz članka 1. ovog ugovora mogu se koristiti isključivo za organizaciju športske manifestacije u 2018. godini sukladno uvjetima Javnog poziva i prema Obrascu prijave športske manifestacije.

Dostavljeni Obrazac prijave športske manifestacije, koji se sastoji od Obrasca opisa športske manifestacije i Obrasca proračuna športske manifestacije, s pripadajućom dokumentacijom koju je korisnik dostavio prijavljujući se na Javni poziv, sastavni je dio ovog ugovora.

**Članak 4.**

Prilikom potpisivanja ovog ugovora korisnik je, u svrhu osiguranja, dužan dostaviti solemniziranu bjanko zadužnicu na iznos odobrenih sredstava.

U slučaju smanjenja financijskih sredstava osiguranih u Državnom proračunu za 2018. godinu, Središnji državni ured će pravodobno izvijestiti korisnika o potrebi smanjenja ukupno odobrenih sredstava iz članka 1. ovog ugovora kako bi se na vrijeme ugovorile izmjene u programskom i financijskom dijelu športske manifestacije.

**Članak 5.**

Korisnik se obvezuje organizirati i provoditi športsku manifestaciju iz članka 1. ovoga ugovora sukladno programu i aktivnostima navedenim u Obrascu prijave športske manifestacije koji je dostavio na Javni poziv.

Korisnik je dužan voditi brigu o sigurnosti na športskoj manifestaciji.

Središnji državni ured ne snosi odgovornost, neposrednu ili posrednu, za štete proizašle iz bilo koje aktivnosti korisnika u organizaciji športske manifestacije.

**Članak 6.**

Korisnik je dužan omogućiti Središnjem državnom uredu obavljanje nadzora organizacije športske manifestacije iz članka 1. ovoga ugovora te kontrolu utroška sredstava iz članka 1. ovog ugovora.

Središnji državni ured može obaviti neposredni nadzor iz prethodnog stavka ovoga ugovora, a da o tome nije dužan prethodno obavijestiti korisnika.

**Članak 7.**

U svrhu kontrole namjenskog korištenja sredstava, korisnik se obvezuje kako će Središnjem državnom uredu, u pisanom i elektroničkom obliku, dostaviti izvješća o provedenoj športskoj manifestaciji, i to opisno i financijsko izvješće na propisanim obrascima dostupnima na mrežnoj stranici Središnjeg državnog ureda.

Korisnik je dužan uz financijsko izvješće koje dostavlja u pisanom obliku dostaviti i:

- preslike računa i preslike izvatka o promjenama i stanju na transakcijskom računu za bezgotovinsko plaćanje,

- preslike računa i preslike isplatnice iz blagajne i blagajničkog izvještaja za gotovinsko plaćanje,

- ostalu dokumentaciju – preslike putnih naloga s pripadajućim prilozima, dokumenata na temelju kojih su obavljane isplate naknada i sl.,

- sačinjen elaborat o ekonomskoj isplativosti/učinkovitosti provedene športske manifestacije.

Izvješća se dostavljaju u pisanom obliku na adresu: Središnji državni ured za šport, Savska cesta 28/1, 10 000 Zagreb, a u elektroničkom obliku na adresu: vsm-javnipoziv@sdus.hr, u roku od tri (3) mjeseca od dana završetka športske manifestacije.

Središnji državni ured obvezuje se vratiti solemniziranu bjanko zadužnicu korisniku, nakon što na temelju podnesenog financijskog izvješća proračunskih sredstava iz stavka 1. ovog članka utvrdi kako su sredstva utrošena za namjenu za koju su dana.

**Članak 8.**

Korisnik se obvezuje pravodobno obavijestiti Središnji državni ured o manjim i većim izmjenama ugovora. Veće izmjene Ugovora zahtijevaju izradu dodatka ugovorui njegovo potpisivanje od strane Središnjeg državnog ureda i korisnika. Središnji državni ured odlučuje kod svake obavijesti o izmjeni radi li se o manjoj ili većoj izmjeni te sukladno tome odlučuje je li potrebno izraditi dodatak ugovoru.

**Članak 9.**

Izmjene ugovornih obveza korisnik može zatražiti najkasnije do završetka športske manifestacije. **Svaka izmjena ugovornih obveza treba biti zatražena i odobrena u pisanom obliku.**

Zahtjev za većim izmjenama ugovora korisnik dostavlja Središnjem državnom uredu u pisanom obliku s obrazloženjem i popratnom dokumentacijom kojom se opravdava taj zahtjev.

**Članak 10.**

Središnji državni ured ima pravo ne odobriti izmjenu ugovornih obveza ako se izmjenom bitno mijenja sadržaj i priroda športske manifestacije ili ako zahtjev nema utemeljenje u objektivnim razlozima za izmjenu ugovornih obveza.

Odluku o odobrenju ili neodobrenju izmjena ugovora Središnji državni ured donijet će u roku od pet (5) radnih dana od dana dostave obavijesti od strane korisnika.

Ugovor se ne može izmijeniti i/ili dopuniti u svrhu ili s učinkom koji bi doveo u pitanje odluku o financiranju ili postupanje u skladu s načelom jednakog postupanja.

**Članak 11.**

Utvrdi li Središnji državni ured da je korisnik nenamjenski koristio sredstva financijske potpore za organizaciju športske manifestacije iz članka 1. ovog ugovora ili nije organizirao športsku manifestaciju u ugovorenom roku, ako nije podnio odgovarajuće izvješće sa pripadajućom dokumentacijom u roku ili ako Središnjem državnom uredu ne omogući nadzor nad namjenskim korištenjem sredstava financijske potpore, korisnik je dužan vratiti primljena nenamjenski utrošena ili neutrošena sredstva u roku od 30 dana od dana primitka pisane obavijesti o potrebi vraćanja zaprimljenih sredstava.

**Članak 12.**

Oprema nabavljena iz financijskih sredstava za organizaciju športske manifestacije ostaje u vlasništvu korisnika.

**Članak 13.**

Korisnik se obvezuje na svim tiskanim, video i drugim materijalima vezanim uz športsku manifestaciju iz članka 1. ovog ugovora istaknuti logotip i naziv Središnjeg državnog ureda kao institucije koja sufinancira navedenu športsku manifestaciju.

Korisnik je suglasan da Središnji državni ured koristi i objavljuje dostavljene fotografije, video i audio zapise športske manifestacije iz stavka 1. ovog članka u cilju promocije financijskih potpora, ilustracije razvoja civilnoga društva u Republici Hrvatskoj i djelovanja Središnjeg državnog ureda.

**Članak 14.**

Utvrdi li Središnji državni ured da korisnik nije ispunio ugovorne obveze, uskratit će pravo na dodjelu financijskih sredstava programima/projektima korisnika u sljedeće dvije (2) godine.

**Članak 15.**

Nakon potpisivanja ovog ugovora korisnik se obvezuje da kao korisnik sredstava iz Državnoga proračuna za provođenje projekta od interesa za opće dobro neće sudjelovati u izbornoj ili drugoj promidžbi političke stranke, koalicije ili kandidata, neće davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata za sve vrijeme trajanja ovog ugovora.

**Članak 16.**

Korisnik i Središnji državni ured jedine su strane ugovora. Središnji državni ured ni na koji način nije ugovorno povezan sa partnerom (partnerima) korisnika. Korisnik je odgovoran Središnjem državnom uredu za organizaciju športske manifestacije u skladu s uvjetima ugovora.

**Članak 17.**

U slučaju da se spor u provedbi ovog ugovora između Središnjeg državnog ureda i korisnika ne može riješiti sporazumno, spor rješava stvarno nadležan sud u Zagrebu.

**Članak 18.**

Za svaki oblik komunikacije koji je povezan s ovim ugovorom – dostava obavijesti o izmjenama i dopunama ugovora i dostava izvješća – potrebno je navesti klasu i ur. broj ugovora i naziv športske manifestacije te ga poslati na sljedeće adrese:

Za Središnji državni ured za šport

< Savska cesta 28/1, 10000 Zagreb, vsm-javnipoziv@sdus.hr

Za korisnika

< adresa, telefaks, tel., adresa elektronske pošte korisnika za korespondenciju>

**Članak 20.**

Ovaj ugovor sastavljen je u četiri (4) istovjetna primjerka, od kojih jedan (1) primjerak zadržava korisnik, a tri (3) primjerka Središnji državni ured.

**Članak 21.**

Ovaj ugovor stupa na snagu danom potpisivanja.

Klasa:

Ur. broj:

|  |  |
| --- | --- |
| Zagreb, **ZA SREDIŠNJI DRŽAVNI URED:**  | **ZA KORISNIKA:**  |
| **Janica Kostelić, državna tajnica**  | -ime i prezime osobe ovlaštene za zastupanje-**-**  |